Kedves olvasó!
Míg tisztes házassági piacunk a legtöbb szezonban
kiszámítható mintát követ,
e szerző azt kedveli igazán, ha akad némi…
meglepetés.
Azt mondják, a meglepetés receptje:
egy rész titoktartás, egy rész sebesség.
És tegnap este
egy bizonyos bejelentés bizony igen nagy sebességgel érkezett.
Eljegyeztük egymást!
Hyacinth, Penelope lélegzethez sem jut.
Csak hát annyi éve ismerjük Penelopét,
és most a nővérem lesz!
Mindkettőtöknek borzasztóan örülök!
Köszönöm, Lady Bridgerton!
Hát te? Mi ez a savanyú arckifejezés?
Nem hiszem el, hogy megnősülsz,
mielőtt együtt elmehetnénk inni valahová!
Sajnálom, öcsém.
Elnézést!
Majd én. Kérlek!
Eloise! Eloise, várj!
A bátyám?
Ez egészen komoly?
És mióta tart ez?
- Vadonatúj. Engem is meglep. - Mióta táplálsz iránta érzéseket?
Ne is válaszolj! Nem akarom tudni.
Nem mehetsz hozzá!
- Eloise… - Tudja, hogy te vagy Whistledown?
Nem. Nem tudja. Kérlek! Eloise, kérlek, ne mondd el neki!
Colin nem olyan, mint Lord Debling. Nem fog évekre eltűnni.
Rá fog jönni.
És amíg meg nem ismeri az igazi énedet,
nem szerethet téged igazán.
Igazad van. De kérlek!
Hadd tudja meg tőlem!
Időbe telik megtalálnom a megfelelő pillanatot.
De elmondom neki. A szavamat adom.
Ám legyen!
Mi történt?
Feldúlt, és ez érthető.
Minden rendben lesz.
Biztos vagyok benne.
De nem számít, hogy és mint esett…
ez mindenképp csodálatos időszak a boldog pár életében.
A BRIDGERTON CSALÁD
Itt a Whistledown!
- Olcsó a Whistledown! - Whistledown!
- Vegyék a Whistledownt! - Ide lesz egy.
LADY WHISTLEDOWN TÁRSASÁGI LAPJA
Az Lady Whistledown lapja?
Azt vártam volna, közönségesnek tartod.
Az nem köznapi, ha egy hölgy kimondja a véleményét.
Sőt…
ezt talán te is érdeklődéssel olvasnád.
Micsoda?
„Azt mondják, a meglepetés receptje: egy rész titoktartás, egy rész sebesség.
Tegnap este egy bizonyos bejelentés nagy sebességgel érkezett.”
Muszáj hangosan felolvasnia, Mr. Dankworth?
Ha az elménkkel olvasunk,
félő, a babának nem jut elég ész.
A mama sokat olvashatott, mikor veled volt várandós.
Aztán azt írja:
„Mindenkit meglephet, hogy míg Mr. Bridgerton állítólag segített
Miss Featheringtonnak férjet fogni, ehelyett ők ketten
végül egymás mellett kötöttek ki.”
Adja csak vissza!
Colin Bridgerton eljegyezte Miss Penelope Featheringtont.
Ebben is benne volt a kezed?
Ebben biztosan nem.
De kiváltképp örülök neki.
A város híján van a természet bájainak, de mulattatásban felülmúlja.
Kinek kell friss levegő, ha friss pletyka van bőven?
Te jó ég!
Egy hétig nem vagyok résen,
és a szikrám visszautasítja a márkim limonádéját.
Képzelem, Whistledown milyen analógiákat talál majd erre.
Egy savanyú gyümölcshöz hasonlít majd,
vagy egy pimasz idézettel gúnyol majd ki a főnemesség előtt.
Megjött, felség.
Olvassa fel nekem!
„Francesca Bridgerton szezonja is gyümölcsöző.
Úgy tűnik, figyelme Samadani márkiról
John Stirlingre, Kilmartin grófjára terelődött.
Kétségkívül remek páros.”
Ez minden?
Igen, felség.
Remélem, gondolataid patyolattiszták most, hogy családi otthonunkba indulunk.
Csupán élvezem elbűvölő feleségem látványát,
és persze leendő gyermekem anyjáét.
Alig várom, hogy elmondhassam.
Annyira, hogy szinte szétkürtölném, hogy egész Mayfair hallja!
Ó, drágáim!
Végre itt vagytok!
Megszoknám a hosszú utakat, ha minden hazatérés ilyen lenne.
Bátyám!
Bátyám! Szép napot!
Ó, ti is!
Honnan is tértél vissza?
- Csak egy reggeli sétát tettem. - Igen.
Érdekes hírt olvastam a mai Whistledownban.
Ó, na és mit?
El kell mondanod nekik.
Késő, elmondom én.
Colin eljegyezte Penelope Featheringtont.
Talán Hyacinth a legizgatottabb.
- Gratulálok! - Köszönöm.
- Ó, micsoda csodás hír! - Úgy van!
Köszönöm. Igen lelkes vagyok.
Úgy tűnik, nekünk, fivéreknek valóban sok bepótolnivalónk van.
- Mit nem tudok még? - Én is a fivérük vagyok.
Nekem a család kis kedvence vagy.
Miért? Erre semmi szükség!
Igen, úgy van.
Kihasznált.
Csak ezt tudom levonni ebből. Tudod, hogy a bátyámat ismerte előbb?
Ezek szerint a barátságunk
puszta trükk volt, hogy a közelébe férkőzzön.
Jó, hogy e barátságnak már rég vége.
Bocsáss meg! Valóban megrázó a hír.
De engem is megrázott valami.
A szüleim közölték, hogy fontolóra vettek egy házassági ajánlatot.
Lord Greertől.
Lord Greer?
Ő nem a halál küszöbén áll már?
Sajnos nem.
Bár élemedett korú,
biztosította apámat, hogy makkegészséges.
Nem sopánkodtam volna, ha tudok erről.
Nem, semmi baj.
Ha már a dédapám korabeli férfihoz kell hozzámennem,
legalább szórhatjuk a pénzét,
és az elit királynői lehetünk, mint Lady Danbury.
Bálokat rendezünk, pimaszul flörtölünk az özvegyekkel.
Nem is rossz élet az ilyen.
Devon sem utolsó, de fontosabb dolog is van a napirenden.
Először is…
mesélj!
Félre a sunyi tekintetekkel!
- Lásd be, ez hirtelen ötlet! - A legutóbbi eljegyzésem volt az.
Nem hibáztathatlak titeket, ha esztelennek tartotok.
A Penelope iránti érzéseim nem légből kapottak.
Nagyon régóta ismerem őt,
és talán mindig tápláltam iránta gyengéd érzelmeket.
Csak az volt dőreség, hogy nem láttam be előbb.
Ezt így mondtad neki is?
A végső felvonás, az eljegyzés
eléggé hirtelen zajlott.
Á, hirtelen, mert…
Párbajozni fogsz a saját fivéreddel, vagy…
Nos, hát feleségül veszed őt, és úgy tűnik, jó okkal.
Csakis ez számít.
De mondd el neki!
Úgy lesz.
Akkor fel is keresem Penelopét.
De előbb… igyunk a feleségeitekre!
Gratulálok!
Köszönöm.
Elhiszed ezt? Én nem tudtam róla.
Mama!
Ebből értesülök a lányom eljegyzéséről?
Egész nap a szobádban bujkálsz,
és nekem a Whistledownból kell megtudnom?
Nem volt kedvem bejelenteni az örömhírt.
„Örömhír”?
Hát szerinted ez az?
Mi más lenne? Férjhez megyek.
Lord Debling észszerű jelölt volt.
Merész dobás, de minden különcsége mellett
biztonságot ígérő jelölt.
Ennél fontosabb volt… mi is?
A rajongás a szomszéd fiú iránt, aki mellesleg
a szezon legkívánatosabb agglegénye?
Ez nem észszerűtlen.
Colinnak fontos vagyok.
Mondta tán neked, hogy szeret?
Nem pontosan… ezekkel a szavakkal.
Ó, Penelope!
Nem emlékszel, hogy Bridgertonék
ebekként bántak velünk, amikor leleplezték Marina tervét?
Késő éjjelig kimaradtál kísérő nélkül!
Majd reggel belibbensz az eljegyzésedről csacsogva
ezzel a Bridgerton fiúval, akit az Úr tudja, hogyan csaltál tőrbe!
- Elnézést! - Mr. Bridgerton van itt.
Mr. Bridgerton! Micsoda váratlan öröm!
Nem maradok sokáig.
De ha már szókimondóak vagyunk…
- Azt nem az ön fülének szántam. - Folytatnám.
Az ön lánya nem csalt tőrbe.
Szerelemből kértem feleségül, nem más okból.
És ha nem aggódna ennyire vakon a saját státusza miatt,
észrevenné, hogy Penelope a legkimagaslóbb mindnyájuk közül.
Azt tanácsolom, a jövőben ne mocskolja be nevünket, a Bridgertont
bármi egyebet sugallva.
Ezt meg akartam mutatni az esküvő előtt.
Nagyon régóta a család birtokában van.
Ez lesz az otthonunk.
Tudom, most nem tűnik soknak, de…
ha majd berendezzük pár bútorral, kicsinosítjuk…
Aggódsz, hogy kettesben vagyunk itt?
Még nincs személyzet, de gondoltam, nos, ha már összeházasodunk…
Nem.
Nem is tudod, mennyit jelentett ez.
Amit anyámnak mondtál.
- Még senki nem állt ki így mellettem. - Rám számíthatsz.
Mert szeretlek…
Pen.
Biztos vagy benne?
Minden, amit anyádnak mondtam, igaz.
És neked is látnod kell.
Te vagy a legokosabb, legbátrabb nő, akit valaha ismertem.
Úgy érzem, olyannak látsz, amilyennek más még soha nem látott.
Aztán ott van…
a hajad, ahogy a válladra omlik.
Ahogy a szemed felcsillan, amikor rám nézel,
mint két kék tavacska.
Az ajkaid feszessége, ahogy így kettéválnak.
A bőröd puhasága.
És aztán vannak…
olyan tájékok…
amelyekről eddig csak álmodtam.
Mondd, hogy hagyjam abba, ha ezt nem akarod!
Nem szeretném, hogy abbahagyd.
Feküdj le!
Olyan gyönyörű vagy!
Mondd, mit tegyek!
- Azt hagyd rám! - Nem.
Mondd meg!
Mondjuk… megérinthetnél.
Hol?
Bárhol.
Nem ott!
Még ne!
Szabad?
Ó, igen!
Miért hagytad abba?
Készen állsz?
Hát több is van?
Ez talán fájhat.
Nem tehetek róla, ígérem. De…
csak az első alkalommal.
Rendben?
Rendben van, igen.
Megfelelő volt?
Tökéletes volt.
Megismételhetnénk?
Adj öt percet!
Talán tízet.
Anthony, nem lehet.
Miért nem?
Mert Newton figyel.
Azt akarom, hogy belásd az igazamat.
- A kutyádat illetően? - A mi kutyánk.
És nem, a hírünket illetően.
Ez nem a legjobb időpont, hogy elmondjuk.
Ott van az eljegyzés,
Francesca és Lord Kilmartin bimbózó kapcsolata.
Édesanyád elég elfoglalt.
Kicsit még őrizhetjük a titkunkat.
Csak emiatt odáznád el a bejelentést?
Remélem, boldog vagy, ugye?
Nagyon boldog.
És nagyon elfoglalt.
Meg kell szerveznem a legjobb eljegyzési partit,
mielőtt még mást jelölnek a vikomtesz címre.
Egyetértek.
Szemrevaló eb!
Jó fiú!
Ötéves koromban kezdtem el játszani, bár az apró ujjaimmal
nem értem el minden billentyűt.
Nővérem, Daphne akkor kezdte a leckéit, és könyörögtem a mamának,
hogy odaülhessek mellé.
Amikor a tanára jött, hatkor keltem, hogy gyakoroljak.
Szívesebben ébrednék az ön játékára, mint az inasom szavára.
A családom ezt nem így látta.
Anthony egyszer eldugta a zongoraszékemet, hogy ne keltsem olyan korán.
Úgy vélem, emiatt költözött legénylakásba.
A vikomt most otthon tartózkodik, igaz?
Úgy van. Az újdonsült nővéremmel.
Szinte émelyítő, milyen tökéletesek együtt.
Szinte.
Önt émelyítené a házasság gondolata?
Nem, én…
Szeretnék férjhez menni. Sőt, nagyon is.
Csak remélem, a férjem nem dugja el a zongoraszékemet.
Álmomban sem gondolnék rá.
Kell még egy-két plusz asztal a desszerteknek.
És a szakács süssön extra adag fahéjas kekszet!
Az Gregory kedvence.
Hogyne, asszonyom.
Egyelőre ennyi, Mrs. Wilson. Köszönöm.
Na jó…
Lepihenek kicsit, fáraszt a vendéglátás szervezése.
- Úgy tűnik, van hozzá érzéked. - Bizony.
De azért szívesebben lovagolnék. Édesanyádnak ne mondd!
Penelopéra gondolsz?
Nem lep meg, hogy titkolt előlem valamit.
Nem először tett ilyet.
De Colin…
És ismét szembesülnöm kell vele, hogy végül mindenki párra lel.
Míg én is inkább lovagolnék. Képletesen. Nem szeretem a lovakat.
A család a legfontosabb.
Ezért kell beszélned Colinnal, mondd el neki, mit érzel!
Nincs jobb érzés az igazságnál.
Gregory utálja a fahéjas kekszet.
Benedict megetetett vele egy tálnyit, és kihányta.
A gyümölcszselé az új mánia.
Akkor gyümölcszselé lesz.
Köszönöm.
Asszonyom!
Minden rendben?
Sértésnek vegyem,
hogy Mr. Bridgerton úgy véli, aggaszt a státuszom?
Mintha gaztett lenne védelmezni a család helyét a társadalomban.
Nincs ezzel semmi baj, hölgyem.
És honnan tudtam volna, hogy viszonyuk szerelemre épül?
Nyilván nem mindennapi eset.
Nem csak Penelope esetében. Bármelyikünk számára.
Egész biztosan megérti. Csak meg akarta védeni őt.
Talán elmondhatná nekik.
Ha már státusz,
a jó viszony Bridgertonékkal most nem is ártana.
Azt mondtam, nincs itt.
Az ügyvéd, aki Jack Featheringtonnal piszkálta,
újra látni akarja önt.
Kócos vagyok?
Igen.
Az én kis kócosom.
Remélem, megfeleltem neked.
Tudom, te tapasztaltabb vagy.
Ehhez semmi sem fogható.
Még a párizsi nők sem?
Olvashatnék még az írásaidból?
- Megígérted, hogy megengeded. - Ez igaz.
És nem szegem meg az ígéreteket.
Colin, valamit el kell mondanom.
Mi lenne az?
A fenébe! Biztos a szolgák jöttek át a holmijaimmal.
Áthajthatunk a hintómmal a parkon. Ott senki nem lát minket.
Lady Danbury!
Foglaljon helyet, és élvezze velem ezt a jeles napot!
Mi lenne az ünneplés ürügye?
Lady Whistledown bukása.
Érzi ezt?
Bűzlik a gyengeségtől. Senkivel nem ellenségeskedik.
Nem is igyekszik kárörvendőn kommentálni,
hogy szikrám a középszerűség felé fordult.
Immár védtelen.
Köszönöm.
Ideje támadásba lendülnünk!
És mi a terve, felség?
Már elrendeltem.
Királyi hírnökeim máris az utcákat járják.
Ó, Lady Danbury!
Olyan remekül fogunk szórakozni!
Levél a királynétól.
- Őfelségétől. - Köszönöm, uram.
Hó! Nyugalom!
A királyné kiáltványa.
- Mi ez? - Indulás!
Üzenet a királynétól.
„Úri társaságom mélyen tisztelt tagjai! Ezennel…”
„…kihirdetem, hogy aki a palotába Lady Whistledown kilétére vonatkozó
törvényes bizonyítékot hoz, 5000 font jutalomban részesül.
Őszinte tisztelettel: őfelsége Sarolta királyné.”
Végre megkapja az a nő a jól megérdemelt jussát.
Gondolj bele: Whistledown leleplezése!
- Ugye nem próbálkozol? - Arra biztos nem lesz szükség.
Valaki más biztosan lebuktatja.
Mit akartál elmondani?
Semmit.
Ez most nem fontos.
Eloise! Már kerestelek.
Leülhetnénk?
Bocsáss meg, hogy nem szóltam hamarabb a Penelope iránti érzelmeimről!
- Inkább felállok. - Eloise!
Fura, ha valakinek a testvére a barátja iránti érzelmeiről beszél,
de tudtad: haragban állunk, mégis eltitkoltad.
Tudom. És mélységesen sajnálom.
De szeretem őt, több módon, mint ki tudnám fejezni.
Inkább ne menj bele!
És egykor te is szeretted őt.
Elválaszthatatlanok voltatok.
Emlékszem a napra, amikor ideköltöztek.
Onnantól csak azt hallottam tőled: „Penelope így, Penelope úgy.”
„Penelopéval a Don Quijotét olvassuk, és lovagok leszünk.”
Lesújtott, hogy nem engedték, hogy vívni tanuljak.
Penelope hamarosan a testvéred lesz.
Volt idő, mikor ez lett volna minden álmod.
A világot jelentené nekem, ha áldásodat adnád ránk.
És tudom, Penelopénak is fontos lenne.
Majdnem elfelejtettem. Hoztam neked valamit.
Tudom, megveted Whistledownt, ahogy én.
ÖTEZER FONT JUTALOM
Lord Greer, roppantul örülünk a lányunkkal kapcsolatos szándékainak.
Biztosíthatom, esküvőnk után a társaság tartóoszlopai leszünk.
Feleségemként Miss Cowper engem fog tükrözni.
Nem lesz efféle divatos hacuka.
A komor ruházat a legjobb. Szürke vagy barna.
Nem lesz sétafikálás a városban meg pletykálkodás az úri körökben.
Havonta legfeljebb egy bálon veszünk részt,
és csak ha a házigazdák szilárd erkölcsűek.
Én természetesen nem hiszek a zenében,
a modern művészet pedig manapság teljességgel botrányos.
Nejem érzékeny szeme és füle sosem lesz kitéve efféle mocsoknak.
Ez pompásan hangzik.
Te is egyetértesz, Cressida?
Nagyon jó.
És persze a bébiket azért elvárom. Nagyon szeretem a gyerekeket.
Négy vagy öt elég is lenne.
Természetesen.
ÖTEZER FONT JUTALOM
Miért nem keresik meg a nevét a helyi plébánia anyakönyvében?
Csak lakik valahol.
Szóval nézzenek utána egy Lady Whistledown nevű illetőnek?
Nyilván nem pontosan úgy. De biztosan van keresztneve.
Gondolod, így fogják felfedezni?
Nem fogják felfedezni. Túlontúl jól rejtőzködik.
Ha már a bujkálásnál tartunk, hogy biztosítottad be Mr. Bridgertont?
Egy varázsigével az egyik könyvedből?
Lányok, ne bántsátok a húgotokat ebben a házban!
Te voltál az, aki…
Az utóbbi időben mind faragatlanul viselkedtünk.
A kettős terhesség és a váratlan eljegyzés izgalma miatt
megfeledkeztünk magunkról.
De családfőként emlékeztetnék mindenkit: a Featheringtonok támogatják egymást.
Vagyis korábban támogattál?
Igazad van. Nem voltam kedves. De ennek ezennel vége.
És a közelgő eljegyzési partid
jó alkalom az újrakezdésre.
Parti?
Amin Penelope és én kettesben veszünk részt.
Ezalatt ti átgondolhatjátok,
hogy lehetnétek minél kedvesebbek a húgotokkal.
Elmegyek a szobámba olvasni.
Hát jó.
Úgy tűnik, Miss Featherington és Mr. Bridgerton eljegyzésénél
csak egy dolog ment gyorsabban:
ahogy London többi lakója sebesen visszatért a régi kerékvágásba.
Lady Featherington töri magát, hogy közel férkőzzön Bridgertonékhoz,
királynénk pedig ismét eredménytelenül vadászik
Lady Whistledownra.
De e titok felfedését nem lehet siettetni.
A villákat balra,
a késeket és kanalakat jobbra!
Tökéletes. Olyan gyorsan megtanulta!
Az anyjától örökölte az eszét.
Nem gondolod, Will?
Elnézést!
Készen állsz az első társasági eseményedre.
Hogy áll a könyvelés?
Még mindig üresebb, mint kellene.
- A héten pihenned kellene. - Nem tudok…
De tudsz.
És ragaszkodom hozzá.
Tökéletes.
A könyvelés nem fog hiányolni, de a családod igen.
Ez az, jobbra!
Ügyes vagy!
Köszönöm.
Jó estét, uraim!
Kitettél magadért, húgom.
- Csodás a hely! - Köszönöm. Mindenki fess!
A legfessebb Gregory.
Öcsénk, hol szereztél ilyen mutatós kalapot?
Hamarosan az Eton diákja leszek. Ideje úgy is öltöznöm.
Talán ott kitágítják úgy a fejed, hogy kitöltse a kalapot.
Mint a ház egyik ura, üdvözölnöd kell vendégeinket.
Isten hozta önöket!
Miss Hyacinth!
Örülök, hogy megismerhetem, Lord Kent.
Ne foglalkozz vele!
Érdekel az új íj- és vesszőkészletem?
A díszítés kissé egyhangúbb, mint amire emlékeztem, nem igaz?
Leendő arám!
Jó estét!
És itt az én leendő fiam.
Lady Featherington!
Örvendek, hogy ilyen szívélyesen üdvözöl.
Őszintén sajnálom a korábbi megjegyzéseimet.
Azt fedje a múlt homálya!
Ma este a közös jövőnket ünnepeljük.
Ha ez a szándéka, akkor az enyém ezt tiszteletben tartani.
El kell mondanom az édesanyjának, mennyire tetszik a dekoráció.
Merre vannak az italok?
Eloise mondta, hogy Miss Cowper meghívta magát.
Nem tudtam, nemet mondjak-e.
- Semmi gond. - Akkor jó.
Sőt, örülök, hogy itt van, így látja, ahogy diadalmaskodsz.
Bárki, aki megkérdőjelezi ezt a frigyet, az bolond.
És a lánykéréshez csupán önmagát kellett adnia.
Igazán rendkívüli fiatal nő.
- Lady Bridgerton! - Lord Anderson, üdvözlöm!
Marcus! Nem tudtam, hogy ma este itt leszel.
A minap összefutottunk séta közben.
Minő szerencsés véletlen!
Valóban.
És hát meghívtam.
Értem.
Nos, a boldog ifjú párra!
Lord Greer borzasztó, Eloise.
Gondolkodtam, hogy kerülhetném el a lánykérést.
Segítesz nekem?
Hát persze. Csak… bocsáss meg!
Vagy a bátyám a valaha élt legmegértőbb ember,
vagy még nem tudja.
- A megfelelő percet várom. - Ez nem csak téged érint.
Ez a titok, e hazugság
a királyné jutalma révén kiderül.
És Colin megtudja, hogy előle is titkoltad.
Ha nehezedre esik felfedned az igazságot, könyörületes leszek, és megteszem én.
Éjfélig van rá időd.
A frissítőd.
Minden rendben?
Jó estét!
Lady Arnold, hadd mutassam be a húgomnak, Lady Bridgertonnak!
Örülök, hogy megismerhetem.
Pokolian jó partit szervezett!
Máris kedvelem.
Bemutatom a bátyámat, Bridgerton vikomtot.
Csak a legjobbakat hallottam önről, uram.
Ezek szerint a családommal nem beszélt?
El kell mesélnie a mulatságos esetet,
amit a minap említett a csizmáról.
Á, igen.
A csizma.
Nos, sár volt…
roppantul sok sár volt rajta.
Elmenjünk frissítőkért?
Mit gondol?
Mondhatni, eléggé… hasonlítanak egymásra.
De nem gondolja, hogy Francescának jól jönne valaki,
aki kicsalogatja a csigaházából? És mivel a királyné ellene van…
Annyira, hogy talán ez ihlette a mai Whistledown-vérdíját.
Most az egyszer választhatnád a közvetlen megközelítést.
Bár ritkán hízelegsz gyermekeidnek.
Gúnyolódsz velem.
A múlt szezonban te is joggal gúnyoltál.
- Elnézést! - Hogyne.
Hát itt van, Lady Bridgerton! Mindig elkerüljük egymást.
A háziasszonyi kötelességek, ugye.
Megértem.
Jó estét mindenkinek! Ha szólhatnék pár szót.
Ha valaki leesik a lóról, általában azt tanácsolják, üljön vissza rá.
Én azt mondom, maradj lent, mert a sárban
szerencsésen meglelheted leendő menyasszonyodat.
Pocsék lovastehetségem révén ismertem meg Miss Featheringtont,
Pent, és nagyon hálás vagyok, hogy ma este itt lehetek vele.
Alig várom, hogy együtt élhessünk,
hogy még teljesebben megismerjük egymást,
és soha egy napunkat se vegyem magától értetődőnek.
Gratulálok!
Úgy van!
Egészséget és boldogságot!
Gratulálok mindkettőtöknek.
Arra, hogy igazán megismerjétek egymást!
Teljes mértékben.
Mielőtt üt az óra.
Az élet órája, persze.
Mindannyiunknak ketyeg. Egészségetekre!
Köszönöm, Eloise. Én…
Én ehhez még hozzátenném, mennyire büszke vagyok
kedves leányomra, Penelopéra,
a szezon frigyére és a Featherington-Bridgerton családra.
Nem tudom, erősebb vagy gyengébb ital kell-e ide.
Most pedig némi desszert és játékok várják önöket a szalonban.
Mehetünk?
Persze.
A Bridgerton-ház szabályai.
Aki jól tippel, azé a következő kör.
Addig váltogatjuk egymást a szalonban, amíg fény nem derül rá,
ki közöttünk a legpallérozottabb elme.
Ki lesz az első?
Szerintem Penelope. Elvégre ez az ő estéje.
- Igen. - Rendben.
Igen.
„Első tagom a lenyugvó nap színe, a második nedvességet hoz
új életet teremtve.
Egészem a tavasz hírnöke.”
„A tavasz hírnöke…” Biztosan valamilyen virág.
- Liliom. Nefelejcs! Orgona! - Nem.
A lenyugvó nap színe arany, nedvességgel új életet az eső teremt.
Aranyeső, a virág.
- Eloise jól mondja. - Igen.
- Ügyes vagy, húgom. - Szép volt. Te jössz hát!
És tessék! Második kör.
Köszönöm.
„Első tagom mindennek fundamentuma. A második tűzhányók forró olvadéka.
Harmadik tagom nemes hátas állatunk. Egészem muzsikaszó.”
- Valami „láva”. - Igen, pontosan.
- Alapkő! - Nem!
Csak nem „talpalávaló”?
- De igen. - De okos!
- Nagyon jó! - Ügyes vagy.
Eszes! Szép volt.
„Első tagom fontos női viselet. Második tagom a vadak ellene.
Egészem férfi, ki sok szívet összetör.”
Báli ruha netán?
Nem. „Női viselet, vadak ellene.”
Szoknyavadász, ugye?
Úgy van.
Mi is részt vehetünk a játékban?
- Megvan a maguk kis története. - És talán végre rendeződik.
Hozok némi italt.
„Első tagom a jámbor jószág, mely az igát vonja.
Második tagomat úgy is nevezik: a lélek tükre.”
Úgy tűnik, Nicky épp sakkozni tanul.
És tudod, Daisy a héten végre lóra ült.
- Igen? - A szeme különösen csillogott.
Félelme alábbhagyott, és készen állt a nehezére.
És csak az járt a fejemben: „Bárcsak itt lenne az apja, hogy lássa!”
Hozok egy italt.
- Remek! - Limonádé?
Igen, ott van, arra.
Nagyon jó, Will!
Végre!
„Első tagom annak tette, ki a puskát ragadja meg.
Második tagom: az ég így szól hozzánk, hogy tudassa, vihar közeleg.
Egészem a naplopó lépte, kinek semmi dolga, csak őgyeleg.”
Lődörög.
Úgy van!
Nagyon jó.
„Első tagom egy bizonyos körülményre utal, mely…”
Érdekel a tervem?
Lord Greer elkerülésére.
Természetesen.
Bécsben bérelek lakást,
és élem az életemet a jutalomból, ami Whistledown azonosításáért jár.
Hidegen hagy, hogy egy matuzsálemhez kényszerítenek?
Dehogy hagy hidegen.
És leginkább kiabálnék a szüleiddel, ha ez szerintem használna, de…
bármennyire szeretném, hogy Whistledown lelepleződjön,
sosem találod meg.
Nem tartasz elég okosnak.
Nem, nem így értettem. Én sem találtam meg.
És te sokkal okosabb vagy.
Cressida, ne haragudj! Kérlek, ezt most nem tehetem.
Teszek róla, hogy enyém legyen a jutalom.
Lord Kilmartin, élvezi az estét?
Igen. Köszönöm.
A széles közönség hiányában megosztanám önökkel
a sáros csizmám valódi történetét.
Íme, ez történt valójában.
Valahogy felbukkant otthonunkban egy gyanús sárcsík.
És ott álltunk, én, a cselédek, még anyám is,
és követtük ezt a titokzatos sárnyomot a házban.
Feltakarították, de új foltok jelentek meg,
akárha egy fantom lába nyomán.
Mikor aztán elfogyott a cérnám,
végül lenéztem, és kiderült, hogy a fantom valójában
én magam voltam… a saját csizmámmal kergettem a sárnyomot.
Ez példázat arra, hogy néha nem látom, ami az orrom előtt van.
Miss Francescával nem így volt.
Rá… azonnal felfigyeltem.
Igaza van. Végül is ez nem mindennapi történet.
- Mr. Bridgerton! - Tessék csak!
Nagyon jó.
Köszönöm.
„Első tagom pusztán: név. A második nélkülözve él.
Egészemet senki sem ismeri, híre oly csekély.”
Talán „névtelen”?
Nos, igen.
Lady Whistledown már nem sokáig marad az.
- A királyné gondoskodott róla. - Azt hiszem, ő…
Ki bajlódna oly triviális üggyel, mint az ő kiléte? Olyan közönséges!
Tán nem Whistledown a közönséges.
- Bár az elit elbír némi közönségességet. - Úgy értettem…
Ha leleplezik, odalesz a családja.
És minden reménye a házasságra.
Elnézést!
Ma este el kell mondanunk.
Azt hittem, várni akarsz.
Te meg én…
most vagyunk a legboldogabbak.
Hogy őszinte legyek, arra vágytam, hogy egy darabig még ketten legyünk.
Ez bizony nagy változás, de a gyermekünkkel úgy fogunk boldogulni,
ahogyan kettesben is boldogultunk.
Ez a jutalom nem elég ahhoz, hogy Lady Whistledownt előcsalogassa.
Sokan vadabb tetteket is elkövetnének egy ilyen összegért.
Reggel három hölgyet láttunk, aki kifutófiúkat üldöztek,
hogy felfedjék kilétét.
Nem szenvedhetné, ha lelepleznék.
Tán örülne, ha lelepleznék.
A hatalom, a hírhedtség, a szabadság, hogy azt tegyen, amit akar.
A pénzről nem is beszélve.
És persze ott a tény, hogy nem kellene férjhez mennie.
Ebben van valami.
Talán úgy látja, jobb életet él, mint bármelyikünk.
De el tudják képzelni, hogy mindvégig együtt élt ezzel titokkal?
Biztosan felemészti a bensőjét.
Szörnyű lehet efféle kettős életet élni.
Én egy óránál tovább sem tudnám titkolni.
Én sem, ez bizonyos.
Pen! Hová rohantál el? Kerestelek.
Én… csak magamra akartam maradni kicsit.
Tudom, hogy valami emészt.
Érzem. Egész este kerülted a tekintetemet.
Nem, Colin…
Megértem, ha a hintóban csak elragadott a hév.
Ha most nem osztozol az érzéseimben.
Colin… El kell mondanom valamit.
- Pen! Mondd, jól vagy? - Nem…
Colin! El kell…
Eloise, hozass hideg borogatást!
- Pen! - Anyám, Lady Danbury!
Lenne egy hírünk.
Kisbabánk lesz.
Ez a lehető legjobb hír!
Mondjuk el a családnak! Odáig lesznek.
Egy kis figyelmet!
Lenne egy bejelentenivalóm.
Ideje véget vetni a találgatásoknak.
Szeretnék tudni, ki Lady Whistledown?
Most megtudják.
Ő én vagyok.
Miss Cowper, ön bizonyára viccel.
Nem viccelek.
Én vagyok Lady Whistledown. És igaza van.
Azt teszek, amit akarok.
Nem kapok levegőt.
Hozzanak vizet!
Levegőt neki!
Pen!
A feliratot fordította: Büki Gabriella